Author: E. Melichercikova
Last saved by: sulik
Company: MFSR

P r e d k l a d a c i a    s p r á v a

	Návrh zákona o rozpočtových pravidlách územnej samosprávy a o zmene a doplnení niektorých zákonov bol vypracovaný v súlade s Plánom legislatívnych úloh vlády SR na rok 2004. Návrh bol prerokovaný v Legislatívnej rade vlády SR dňa 13. apríla 2004 a v Rade vlády SR pre verejnú správu dňa 14. apríla. 2004. Na základe pripomienok a odporúčaní týchto poradných orgánov vlády bol materiál predložený na rokovanie vlády SR. 

V nadväznosti na akceptovanie požiadavky Združenia miest a obcí Slovenska na potrebu komplexného posúdenia návrhov zákonov, ktorými sa vytvárajú legislatívne predpoklady realizácie fiškálnej decentralizácie od roku 2005, bol tento návrh zákona predmetom ďalších spoločných rokovaní predstaviteľov Ministerstva financií SR so zástupcami územnej samosprávy.

	Na základe rokovania podpredsedu vlády a ministra financií s predstaviteľmi Združenia miest a obcí Slovenska a zástupcami vyšších územných celkov vo Vysokých Tatrách dňa 3. mája 2004 a následných rokovaní na Ministerstve financií SR dňa 11. a 12. mája 2004, predkladá sa na rokovanie vlády dodatok k predloženému návrhu zákona o rozpočtových pravidlách územnej samosprávy a o zmene a doplnení niektorých zákonov.

	V dodatku sa uvádzajú nové znenia príslušných ustanovení návrhu zákona, na úprave ktorých sa vzájomne dohodli obe strany.